**Maa-ainesten ottamissuunnitelman tarkastamisesta ja ottamistoiminnan valvonnasta suoritettavat maksut**

Maa-ainesten ottamissuunnitelman tarkastamisesta ja ottamistoiminnan valvonnasta sekä muista viranomaistehtävistä luvan hakija tai toimenpiteen suorittaja on velvollinen suorittamaan maa-aineslain (555/81) 23 §:n sekä maankäyttö- ja rakennuslain (132/99) 145 §:n nojalla Kuhmoisten kunnalle tämän taksan mukaan määräytyvän maksun. Maa-ainestaksaa sovelletaan myös maa-aineslupahakemuksen ja ympäristönsuojelulain (527/2014) mukaisen ympäristölupahakemuksen yhteiskäsittelystä (MaL 4 a § ja YSL 47 a §) ja niiden valvonnasta perittäviin maksuihin.

**1 § Tarkastusmaksu**

Ottamissuunnitelman tarkastamisesta luvan hakijan on suoritettava kunnalle seuraavat maksut:

1.1 Suunnitelmaa kohti perusmaksu 200 €

Perusmaksun lisäksi peritään hakemuksessa otettavaksi

esitetyn maa-ainesmäärän tilavuuden mukaan 0,005 €/m3

1.2 Tarkastusmaksua määrättäessä, hakemuksessa otettavaksi esitetystä maa-ainesten määrästä, otetaan 500 000 m³ ylittävältä osalta huomioon 50 %.

1.3 Ottamissuunnitelman muutos (MAL16 § 2) voimassa olevan

ottamislupaan muutosta kohti 150 €

Perusmaksun lisäksi peritään hakemuksessa esitetyn

aikaisemman luvan ylittävän maa-ainesmäärän tilavuuden

mukaan jokaiselta m3:ltä, jolla aikaisempi ottamislupa ylittyy 0,005 €/m3

1.4 Laajuudeltaan ja vaikutuksiltaan vähäinen hanke, josta ei

tarvitse laatia erillistä ottamissuunnitelmaa (MAL 5 §) 150 €

- kielteinen päätös 50 €

1.5 Jos luvanhakija peruuttaa lupahakemuksensa ennen kuin lupaviranomainen on ryhtynyt olennaisiin toimenpiteisiin ottamissuunnitelman tarkastamiseksi, palautetaan peritty tarkastusmaksu hakemuksesta kokonaan.

1.6 Jos lupaviranomainen on ryhtynyt olennaisiin toimenpiteisiin ottamissuunnitelman tarkastamiseksi, ja jos lupahakemus peruutetaan ennen päätöksen antamista, peritään tämän taksan mukaisesta maksusta 50 %.

1.7 Jos lupa peruutetaan tai lupamääräyksiä muutetaan maa-aineslain 16 §:n 1 mom. 2 kohdan perusteella, palautetaan peritystä tarkastusmaksusta ottamatta jäävään

maa-ainesmäärän tilavuutta vastaava osa.

1.8 Jos luvansaaja luopuu maa-ainesten ottamisesta aloittamatta sitä tai luvan voimassa ollessa, tarkastusmaksua ei palauteta.

1.9 Jos lupahakemus kunnan viranomaisen käsittelyssä hylätään, peritään tämän taksan mukainen maksu. Mikäli hylkäävän päätöksen perusteet ovat niin selkeät, että asian laajalle käsittelylle ei ole perusteita, peritään tämän taksan mukaisesta maksusta 50 %, kuitenkin vähintään 200 euroa.

1.10 Mikäli ottamisluvan voimassaoloaikaa hakemuksesta jatketaan, peritään lupahakemukseen liittyvän ottamissuunnitelman tarkastamisesta 150 euroa, edellyttäen, että jatkoajan myöntäminen ei vaadi ko. suunnitelman muuttamista. Maksu peritään myös mikäli maisemoinnille on myönnetty jatkoaikaa.

1.11 Hakijan on suoritettava 1 §:ssä tarkoitettu maksu ennen päätöksen antamista. Mikäli maksua ei suoriteta määräajassa, erääntyneelle maksulle on suoritettava korkolain mukainen korko erääntymispäivästä.

1.12 Maa-aineslain 4 a §:n mukaisesta maa-ainesluvan ja ympäristöluvan yhteiskäsittelys-tä peritään ed. mainitun maksun lisäksi 900 euron ympäristölupamaksu.

**2 § Valvontamaksu**

Ottamistoiminnan valvonnasta luvanhaltijan on suoritettava vuosittain seuraavat maksut:

2.1. Suunnitelmaa kohti perusmaksu 100 €

Perusmaksun lisäksi peritään hakemuksessa otettavaksi

esitetyn vuotuisen maa-ainesmäärän tilavuuden mukaan 0,01 €/m3

Mikäli lupapäätöksessä myönnetty maa-ainesten vuotuinen ottaminen ylittää 100 000 m3, huomioidaan vuotuisen 100 000 m3:n oton ylittävältä osalta vain puolet valvonta- maksua määrättäessä.

Mikäli lupapäätöksessä ei ole esitetty vuotuisia maa-ainesten ottamismääriä, jaetaan valvontamaksua määrättäessä otettava maa-ainesten kokonaismäärä luvan voimas- saoloajan vuosien määrällä ja käytetään näin saatua keskiarvoa vuotuisen valvonta- maksun määräämisen perusteena.

2.2 Luvan saaja on velvollinen maksamaan vuotuisen valvontamaksun luvan voimaan- tuloa seuraavan vuoden alusta luvan voimassaolovuoden loppuun asti.

2.3 Jos koko suunnitelma-alueen maisemointiin tähtääviä jälkihoitotoimenpiteitä ei ole aloitettu viimeistään yhtä vuotta ennen sitä ajankohtaa, jolloin maa-ainesluvan mukaan jälkihoito on oltava suoritettu, korotetaan perittävää valvontamaksua 30 %.

Mikäli maa-ainesten ottamisalueen jälkihoito suoritetaan vaiheittaisesti, voidaan val- vontaviranomaisen päätöksellä valvontamaksua alentaa samassa suhteessa kuin alueen jälkihoito on hyväksyttävästi toteutettu. Päätökset valvontamaksun alentami- sesta tehdään kerran vuodessa siten, että alennettu maksu huomioidaan seuraavan vuoden alusta lukien.

Mikäli maisemoinnille on myönnetty jatkoaikaa, jatkoajalta perittävä valvontamaksu sen vuoden loppuun, jolloin maisemointi on hyväksyttävästi suoritettu, 200 €/vuosi

2.4 Mikäli luvanhaltija ilmoittaa kirjallisesti valvontaviranomaiselle etukäteen kesäkuun loppuun mennessä, ettei maa-aineksia ko. vuonna oteta, luvanhaltijalta ei peritä   
 kyseisen vuoden valvontamaksua.

2.5 Mikäli vuotuinen myönnetty ottamismäärä ylitetään, luvanhaltijan/ottajan on ilmoitet- tava ylityksestä kirjallisesti valvontaviranomaiselle ja kunnalla on oikeus periä ylityk- sen osuus valvontamaksusta heti. Vastaava oikeus kunnalla on, jos maa-aineksia otetaan kohdassa 2.4 kohdassa tarkoitetun ilmoituksen vastaisesti.

2.6 Mikäli valvonta vaatii erityistoimenpiteitä, voidaan valvontakulut periä toimenpiteistä kunnalle aiheutuneiden kustannusten mukaan.

Valvonnan suorittamiseksi tehtävä tarkastus 150 euroa.

2.7 Mikäli luvanhaltija ennen lupa-ajan päättymistä ilmoittaa lopettaneensa kokonaan lupapäätöksessä tarkoitetun maa-ainesten oton ja lupaan liittyvät velvoitteet ovat

tulleet täytetyiksi, ei valvontamaksuja ko. vuoden jälkeisiltä vuosilta peritä.

2.8 Mikäli lupa peruutetaan maa-aineslain 16 §:n perusteella, ei valvontamaksuja ko. vuoden jälkeisiltä vuosilta peritä edellyttäen, että lupaan liittyvät velvoitteet ovat tul- leet täytetyiksi otetulta osalta. Lupavelvoitteiden loppuunsaattamisen valvonnasta ai- heutuneet kustannukset kuitenkin peritään.

2.9 Mikäli lainvastaisen kotitarveoton johdosta valvontaviranomainen ryhtyy tarkastus-, keskeyttämis- tai muihin toimenpiteisiin, peritään aiheutuneet kulut noudattaen tätä taksaa soveltuvin osin.

**3 § Kuuleminen**

3.1 Naapurin tai asianosaisen kuuleminen 40 €/kuultava kuitenkin enintään 200 €

3.2 Katselmus 150 €

3.3 Hakemuksesta kuuluttaminen/lehti-ilmoitus peritään todelliset   
 kuuluttamis- ja ilmoituskulut

**4 § Vakuudet**

4.1 Lupa maa-aineslain mukaisen toimenpiteen suorittamiseen

ennen luvan lainvoimaiseksi tuloa 60 €

4.2 Vakuuden hyväksyminen/vaihtaminen/muuttaminen 60 €/vakuus

**5 § Pakkokeinopäätökset**

5.1 Valvontaviranomaisen tai sen määräämän viranhaltijan

ottamisen keskeyttämispäätös (MAL 15 §) 100 €

5.2 Valvontaviranomaisen päätös velvoitteiden noudattamisesta

(MAL 14 §) 100 €

5.3 Uhkasakon tai teettämisuhan asettamispäätös (MAL 14 § 100 €

5.4 Uhkasakon tuomitsemispäätös (UhkasakkoL 10§) 200 €

5.5 Teettämisuhan täytäntöönpano (UhkasakkoL 15 §) 200 €

**6 § Luvan velvoitteista vapauttaminen (MAL 13a §)**

Mikäli lupaan perustuva oikeus maa-ainesten ottamiseen on

siirretty toiselle, ja hakemuksesta luvan haltija vapautetaan

lupaan liittyvistä velvoitteista sekä hyväksytään hänen tilalleen

toinen, peritään velvoitteista vapautetulta 100 €

Mikäli maa-aineslain 12 §:n mukainen vakuus vaaditaan uudelta luvanhaltijalta, peritään häneltä 4 §:n mukainen maksu.

**7 § Maksuperusteita**

7.1 Otettavan maa-aineksen tilavuutena pidetään maksuja määrättäessä maa-aineksen luonnonvaraista tilavuutta (kiintokuutiometrimäärää). Mikäli valvontamaksu peritään jälkikäteen, muunnetaan irtokuutiometrit kiintokuutiometreiksi jakamalla määrät

seuraavilla muuntoluvuilla:

sora 1,3

hiekka 1.3

louhe 1,8

savi 1,6

multa 1,4  
  
7.2 Maksuperusteet ovat yhtäläiset kaikille maa-aineslain mukaan luvanvaraisille maa- aineksille.

7.3 Jos tarkastus- tai valvontatehtävät johtuvat luvattomasta tai luvanvastaisesta toimen- piteestä taikka siitä, että toimenpiteen suorittaja muutoin on laiminlyönyt hänelle kuu- luvat velvollisuutensa, maksu voidaan periä korotettuna ottaen huomioon kunnalle

aiheutuvat ylimääräiset kulut.

Mikäli maksua ei suoriteta määräajassa, erääntyneelle maksulle on suoritettava

korkoa korkolain mukaan. Lisäksi peritään perimiskulut.

7.4 Tarkastusmaksu määrätään maksun määräämishetkellä voimassa olevan taksan mukaan. Valvontamaksu määrätään ensimmäisen kerran maksun määräämishetkellä voimassa olevan taksan mukaan ja sen jälkeen sitä tarkistetaan vuosittain kunakin vuonna valvontamaksun määräämishetkellä voimassa olevan taksan mukaan.

7.5 Palautuksen määrä lasketaan maksun määräämishetkellä voimassa olleen taksan mukaan.

**8 § Vakuuden määräytyminen**

Maa-ainesten ottamisluvan jälkihoidon toteuttamisen varmistamiseksi luvan hakija määrätään asettamaan Kuhmoisten kunnalle maa-aineslain 12 §:n perusteella vakuudeksi ottamisalueen pinta-alan mukaan 5 000 €/ha kohteen jälkihoitotöihin. Vakuuden määrää voidaan suurentaa tai pienentää jälkihoidon kannalta vaikeiden tai helppojen olosuhteiden perusteella 20 prosentilla.

Maa-ainesluvan aikaisempi hakija vastaa kaikista lupaan liittyvistä velvoitteista, kunnes hänen tilalleen on hakemuksesta hyväksytty toinen. Luvan uuden hakijan on asetettava uusi vakuus ennen maa-ainesten ottamista. Aikaisempaa vakuutta ei vapauteta ennen kuin uusi vakuus on asetettu (MAL 13 a §). Vakuutta voidaan alentaa uuden luvan haltijan pyynnöstä, mikäli valvontaviranomainen on hyväksynyt jälkityöt.

Mikäli luvan haltija asetetaan konkurssiin, eikä lupaa kuuden kuukauden kuluessa ole siirretty MAL 13 §:n mukaisesti toiselle, lupaan perustuva oikeus maa-ainesten ottamiseen raukeaa ja lupaan liittyvät velvoitteet on täytettävä jo otetulla alueella. Mikäli lupa raukeaa, tekninen lautakunta voi käyttää vakuuden velvoitteiden täyttämiseksi (MAL 16 a §).

**9 § Maksuperusteiden hyväksyminen ja voimaantulo**

Nämä maksuperusteet Kuhmoisten kunnanvaltuusto hyväksynyt kokouksessaan 13.11.2017 ja tulevat voimaan 1.12.2017 alkaen.